欧阳修
和武平学士岁晚禁直书怀五言二十韵
多病淹残岁，初寒卧直庐。
朝廷务清静，铃索少文书。
向学今为盛，优贤古莫如。
靓深严禁署，闲宴乐群居。
赐马联金络，清尘侍玉舆。
诗论三代盛，献纳万机余。
号令存宽大，文章复古初。
笑谈挥翰墨，俄顷列琼琚。
夜漏销宫烛，春晖上玉除。
歌诗唐李杜，言语汉严徐。
自顾追时彦，多◇不鄙予。
无盐烦刻画，寒谷借吹嘘。
朋友飞雝鹭，君臣在藻鱼。
贪荣同卫鹤，取笑类黔驴。
皎皎心虽在，萧萧发已疏。
未知论报效，安得遂樵渔。
云破西山出，江横画阁虚。
余生叹劳止，搔首念归欤。
引绶夸民吏，椎牛会里闾。
一麾终得请，此计岂踌。